Romanza-boek van die week: Die stadsjapie se mosesHeléne vlug na haar grootouers se plaas waar sy hoop om nooit weer ŉ man te sien nie. Met die intrapslag loop sy haar egter in die aantreklike David Erlank vas en die vonke spat. Dina Botha is in Pretoria gebore en woon in Centurion. Sy het vier kinders, waarvan twee nog op skool is. Op skool het sy Ena Murray, Elmar Steyn en ander bekende romanskrywers se boeke verslind en gehoop om eendag self ŉ skrywer te word. Ná skool het sy egter haar droom om joernalis te word gebêre en ŉ IT-kwalifikasie behaal. Twintig jaar later het haar passie vir skryf weer opgevlam en sy het dié keer die moed gehad om haar droom met mag en mening na te jaag. Sy het in 2014 haar werk bedank en is nou voltyds ŉ skrywer. Romanza gee maandeliks vier romanses uit. Word meegevoer deur die liefde! Sluit aan by Romanza-klub: LAPA Uitgewers het ŉ soektog van stapel gestuur om ŉ ridder te vind. ŉ Moderne ridder, bygesê. Hierdie ridder het ŉ hart van goud, maagspiere van staal en kan enige vrou laat swymel met sy voorkoms en persoonlikheid. Mense word uitgenooi om mans wat aan hierdie beskrywing voldoen, as die Romanza Ridder te nomineer. (Mans kan natuurlik hulself ook nomineer!) Daar is groot pryse op die spel wat R15 000 insluit vir die galante heer wat met die titel wegstap. Nomineer jou ridder by www.romanzaridder.co.za